Document ID: 32007R0039

KOMMISSIONENS FORORDNING (EF) Nr. 39/2007
af 17. januar 2007
om berigtigelse af den bulgarske, den danske, den engelske, den estiske, den finske, den franske, den græske, den italienske, den lettiske, den litauiske, den maltesiske, den polske, den portugisiske, den rumænske, den slovakiske, den slovenske, den spanske, den svenske, den tjekkiske og den ungarske udgave af forordning nr. 821/68/EØF om den definition af afskallet korn og af afrundet korn, der gælder ved ydelse af eksportrestitution
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 18, stk. 1, og
ud fra følgende betragtninger:
(1)
Den bulgarske, den danske, den engelske, den estiske, den finske, den franske, den græske, den italienske, den lettiske, den litauiske, den maltesiske, den polske, den portugisiske, den rumænske, den slovakiske, den slovenske, den spanske, den svenske, den tjekkiske og den ungarske udgave af punkt A.1 i bilaget til Kommissionens forordning nr. 821/68/EØF (2) adskiller sig fra teksten på Fællesskabets øvrige officielle sprog. For at sikre en korrekt anvendelse af denne bestemmelse bør der foretages de nødvendige berigtigelser af udgaverne på disse sprog.
(2)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I punkt A i bilaget til forordning nr. 821/68/EØF affattes punkt 1 således:
»1)
Afskallet korn:
er korn, fra hvilket en stor del af skallerne er fjernet, eller korn (se forklarende bemærkninger til position 10.03: korn), fra hvilket avnerne, som sidder fast på skallerne - som f.eks. ved visse arter af byg - eller omslutter skallerne så fast, at de ikke kan løsgøres ved tærskning osv., som ved havre, er blevet fjernet.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. januar 2007.

Labels: 7
3
17